CELEX: 32017D0919
Language: hu
Date: 2017-05-29 00:00:00
Title: A Bizottság (EU) 2017/919 végrehajtási határozata (2017. május 29.) a Beruházási Projektek Európai Portálja műszaki előírásairól szóló (EU) 2016/1942 végrehajtási határozat módosításáról

30.5.2017   
            
            
               HU
            
            
               Az Európai Unió Hivatalos Lapja
            
            
               L 139/78
            
         A BIZOTTSÁG (EU) 2017/919 VÉGREHAJTÁSI HATÁROZATA
   (2017. május 29.)
   a Beruházási Projektek Európai Portálja műszaki előírásairól szóló (EU) 2016/1942 végrehajtási határozat módosításáról
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel „az Európai Stratégiai Beruházási Alapról, az Európai Beruházási Tanácsadó Platformról és a Beruházási Projektek Európai Portáljáról, valamint az 1291/2013/EU és az 1316/2013/EU rendelet módosításáról – az Európai Stratégiai Beruházási Alap” című, 2015. június 25-i (EU) 2015/1017 európai parlamenti és tanácsi rendeletre (1) és különösen annak 15. cikke (1) bekezdésére,
   mivel:
   
               (1)
            
            
               Az (EU) 2015/1017 rendelet értelmében a Bizottságnak az Európai Beruházási Bank (EBB) bevonásával létre kell hoznia a Beruházási Projektek Európai Portálját (BPEP). A Beruházási Projektek Európai Portálja egy beruházási projekteket bemutató, nyilvánosan hozzáférhető weboldal, mely platformként szolgál ahhoz, hogy világszerte megismertesse a projekteket a potenciális befektetőkkel.
            
         
               (2)
            
            
               A Beruházási Projektek Európai Portáljára vonatkozó műszaki előírásokat az (EU) 2016/1942 bizottsági végrehajtási határozat (2) határozta meg.
            
         
               (3)
            
            
               A Beruházási Projektek Európai Portáljának irányítása során szerzett tapasztalatok azt mutatják, hogy egyes rendelkezéseket módosítani kell, mindenekelőtt azért, hogy a portál a kisebb projektgazdák, a kkv-k és a közepes piaci tőkeértékű vállalatok több projektje számára váljon vonzóbbá, a kkv-k és a vállalkozói tevékenység támogatására irányuló európai uniós célkitűzéssel összhangban. Ezért a minimális projektköltséget 5 millió EUR-ról 1 millió EUR-ra kell csökkenteni.
            
         
               (4)
            
            
               A Beruházási Projektek Európai Portálja vonzerejének fokozása és a projektgazdák pénzügyi terheinek megkülönböztetésmentes módon történő enyhítése céljából, és ezáltal ösztönözve, hogy a BPEP nagyobb számú projektet tegyen közzé, indokolt, hogy a projektgazdáknak ne kelljen díjat fizetniük a projektpályázatok feldolgozásáért. Helyénvaló az (EU) 2016/1942 végrehajtási határozat mellékletének 3. szakaszában meghatározott projektátvilágítás hatályának fenntartása annak biztosításához, hogy a Beruházási Projektek Európai Portálján minőségi projektek kerüljenek közzétételre,
            
         ELFOGADTA EZT A HATÁROZATOT:
   1. cikk
   Az (EU) 2016/1942 végrehajtási határozat a következőképpen módosul:
   
               1.
            
            
               A 2. cikk a) pontjának helyébe a következő szöveg lép:
               
                           „a)
                        
                        
                           a projekt (vagy a több kisebb projektből álló program) teljes projektköltsége legalább 1 000 000 EUR;”.
                        
                     
         
               2.
            
            
               A 3. cikk helyébe a következő szöveg lép:
               „3. cikk
               A projektpályázatok feldolgozásáért nem kerül kiszabásra díj.”
            
         
               3.
            
            
               A melléklet 4. szakaszát el kell hagyni.
            
         2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2017. május 29-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 169., 2015.7.1., 1. o.
   
   
      (2)  A Bizottság (EU) 2016/1942 végrehajtási határozata (2016. november 4.) a Beruházási Projektek Európai Portálja műszaki előírásairól és az (EU) 2015/1214 végrehajtási határozat hatályon kívül helyezéséről (HL L 299., 2016.11.5., 86. o.).